ประกาศอธิบดีกรมสรรพากรเรื่อง กําหนดหลักเกณฑ์ วิธีการ และเงื่อนไขการโอนกิจการบางส่วนให้แก่กันของบริษัทมหาชนจํากัดหรือบริษัทจํากัด เพื่อยกเว้นรัษฎากร--------------------------------------------------------------------------อาศัยอํานาจตามความในมาตรา 3 แห่งพระราชกฤษฎีกา ออกตามความในประมวลรัษฎากร ว่าด้วยการยกเว้นรัษฎากร (ฉบับที่ 384) พ.ศ. 2544 อธิบดีกรมสรรพากรกําหนดหลักเกณฑ์ วิธีการ และเงื่อนไข การโอนกิจการบางส่วนให้แก่กันของบริษัทมหาชนจํากัด หรือบริษัทจํากัด ดังต่อไปนี้ข้อ ๑ ต้องเป็นการโอนกิจการบางส่วนให้แก่กันของบริษัทมหาชนจํากัด หรือบริษัทจํากัดที่ตั้งขึ้นตามกฎหมายไทย และต้องเป็นบริษัทหรือห้างหุ้นส่วนนิติบุคคลในเครือเดียวกัน ตามมาตรา 39 แห่งประมวลรัษฎากร โดยความเป็นบริษัทหรือห้างหุ้นส่วนนิติบุคคลในเครือเดียวกันจะต้องเป็นอยู่ต่อไปไม่น้อยกว่าหกเดือนนับแต่วันที่ 31 ธันวาคม พ.ศ. 2544บริษัทหรือห้างหุ้นส่วนนิติบุคคลในเครือเดียวกันตามวรรคหนึ่ง ให้หมายความรวมถึงบริษัทผู้โอนกิจการถือหุ้นในบริษัทที่ถือหุ้นในบริษัทผู้รับโอนกิจการอีกทอดหนึ่งต่อเนื่องกัน โดยการถือหุ้นของบริษัทดังกล่าวมีจํานวนร้อยละร้อยของจํานวนหุ้นที่มีสิทธิออกเสียงทั้งหมดของบริษัทที่ถูกถือหุ้นนั้น เว้นแต่การถือหุ้นในบริษัทผู้รับโอนกิจการได้มีการเปลี่ยนแปลงจํานวนที่ถูกถือหุ้นภายหลังการโอนกิจการ โดยการถือหุ้นยังคงมีจํานวนเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทผู้รับโอนกิจการทั้งนี้ บริษัทผู้รับโอนกิจการจะต้องมีทุนทรัพย์ในการจดทะเบียนและชําระแล้วไม่น้อยกว่าราคาทรัพย์สินสุทธิที่โอนข้อ ๒ บริษัทผู้โอนกิจการและบริษัทผู้รับโอนกิจการจะต้องโอนกิจการบางส่วนให้แก่กันให้แล้วเสร็จภายในวันที่ 31 ธันวาคม พ.ศ. 2544 โดยบริษัทผู้โอนกิจการและบริษัทผู้รับโอนกิจการจะต้องร่วมกันทําหนังสือแจ้งการโอนกิจการและส่งแผนปรับปรุงโครงสร้างองค์กรเพื่อเพิ่มประสิทธิภาพ พร้อมกับแสดงรายการทรัพย์สินที่โอนต่ออธิบดีกรมสรรพากร ณ สํานักงานภาษีสรรพากรพื้นที่หรือสํานักงานสรรพากรจังหวัดที่เป็นที่ตั้งของสํานักงานใหญ่ของบริษัทผู้โอนกิจการ ก่อนที่จะมีการโอนกิจการตอน ๓ ต้องเป็นการโอนทรัพย์สินที่เกี่ยวข้องกับประเภทของกิจการที่โอนนั้น ซึ่งมิใช่เป็นการขายอันเป็นปกติธุระและบริษัทผู้รับโอนกิจการต้องนําไปดําเนินกิจการในลักษณะเดียวกันหรือ กิจการที่เกี่ยวเนื่องต่อไปข้อ ๔ กรณีบริษัทผู้โอนกิจการเป็นผู้ประกอบการจดทะเบียนภาษีมูลค่าเพิ่ม บริษัทผู้รับโอนกิจการจะต้องเป็นผู้ประกอบการจดทะเบียนภาษีมูลค่าเพิ่มที่เสียภาษีมูลค่าเพิ่ม โดยคํานวณภาษีตามมาตรา 82/3 แห่งประมวลรัษฎากร และบริษัทผู้รับโอนกิจการจะต้องนําสินค้าหรือทรัพย์สินที่โอนนั้นไปใช้ในกิจการที่ต้องเสียภาษีมูลค่าเพิ่มของบริษัทโดยตรงข้อ ๕ บริษัทผู้รับโอนกิจการต้องไม่นําผลขาดทุนสุทธิ ตามมาตรา 65 ตรี (12) แห่งประมวลรัษฎากรของตนเอง ก่อนรอบระยะเวลาบัญชีปีที่รับโอนกิจการมาถือเป็นรายจ่ายในการคํานวณกําไรสุทธิหรือขาดทุนสุทธิ ตั้งแต่รอบระยะเวลาบัญชีปีที่โอนกิจการเป็นต้นไปทั้งนี้ ให้ผู้สอบบัญชีหมายเหตุการไม่นําผลขาดทุนสุทธิมาถือเป็นรายจ่ายตามวรรคหนึ่งประกอบงบการเงินทุกรอบระยะเวลาบัญชีที่ไม่ได้นํามาถือเป็นรายจ่ายด้วยข้อ ๖ บริษัทผู้โอนกิจการและบริษัทผู้รับโอนกิจการจะต้องไม่เป็นลูกหนี้ภาษีอากรค้างของกรมสรรพากร ณ วันที่โอนกิจการ เว้นแต่จะได้มีการค้ําประกันหนี้ภาษีอากรตามระเบียบที่กรมสรรพากรกําหนดแล้วข้อ ๗ ผู้สอบบัญชีของบริษัทผู้โอนกิจการและบริษัทผู้รับโอนกิจการต้องมีคุณสมบัติตามข้อ 3(1)(2) และ (3) ของประกาศอธิบดีกรมสรรพากร เกี่ยวกับภาษีเงินได้ (ฉบับที่ 43) เรื่อง กําหนดหลักเกณฑ์ วิธีการ และเงื่อนไข สําหรับบริษัทหรือห้างหุ้นส่วนนิติบุคคล ตามมาตรา 67 ทวิ (2) แห่งประมวลรัษฎากร ลงวันที่ 7 กรกฎาคม พ.ศ. 2535 และเป็นผู้รับรองผลการประกอบกิจการและการเป็นบริษัทหรือห้างหุ้นส่วนนิติบุคคลในเครือเดียวกันตามข้อ 1ข้อ ๘ กําหนดให้แบบต่อไปนี้ เป็นแบบเกี่ยวกับการโอนกิจการบางส่วนให้แก่กันของบริษัทมหาชนจํากัดหรือบริษัทจํากัด เพื่อยกเว้นรัษฎากร(1) แบบ อ.บ.1 หนังสือแจ้งการโอนกิจการบางส่วนให้แก่กัน(2) แบบ อ.บ.2 แบบแจ้งรายการทรัพย์สินที่โอน(3) แบบ อ.บ.3 แบบแจ้งการเป็นลูกหนี้ค่าภาษีอากรสําหรับการโอนกิจการบางส่วนให้แก่กันของบริษัทมหาชนจํากัดหรือบริษัทจํากัด(4) แบบ อ.บ.4 แบบหนังสือรับรองการเป็นบริษัทในเครือเดียวกันข้อ ๙ กรณีมีปัญหาในการปฏิบัติ ให้อธิบดีกรมสรรพากรมีอํานาจวินิจฉัย และคําวินิจฉัยของอธิบดีกรมสรรพากร ให้ถือเป็นหลักเกณฑ์ วิธีการ และเงื่อนไขที่กําหนดตามประกาศนี้ด้วยข้อ ๑๐ ประกาศนี้ให้ใช้บังคับตั้งแต่วันที่ 1 มกราคม พ.ศ. 2544 ถึงวันที่ 31 ธันวาคม พ.ศ. 2544ผู้มีอํานาจลงนาม - ประกาศ ณ วันที่ 31 สิงหาคม พ.ศ. 2544 ศุภรัตน์ ควัฒน์กุลอธิบดีกรมสรรพากร